[{"text_idx": "#000001", "text": "Vo\u0303rkpall24 seekordne Credit24 Meistriliiga na\u0308dala eellugu keskendub koduse liiga viimase ku\u0308mnendi suurimale pommitajale, saarlasele Hindrek Pulgale, kelle karja\u0308a\u0308r sai alguse ku\u0308mne aasta eest just Tallinna Selveris."}, {"text_idx": "#000002", "text": "Credit24 Meistriliigas tehakse sel na\u0308dalal esimese ma\u0308nguga algust juba neljapa\u0308eval, kui Saaremaa Vo\u0303rkpalliklubi vo\u0303o\u0303rustab kell 19.00 telema\u0308ngus Tallinna Selverit. Kokku on eeloleval neljal pa\u0308eval kavas kuus kohtumist."}, {"text_idx": "#000003", "text": "Vooru keskseks kohtumiseks vo\u0303ib pidada na\u0308dala esimest ma\u0308ngu, sest Saaremaad ja Selverit loetakse komplekteeritavuse poolest liiga kaheks vo\u0303imsamaks vo\u0303istkonnaks. To\u0303si, hooaja algus polnud kummagi jaoks kuigi kerge. Saarlased alustasid Balti liigat na\u0308dalavahetusel vo\u0303o\u0303rsil raske 3:1 (-29, 23, 22, 23) vo\u0303iduga Klaipeda Amberi u\u0308le ning noppisid maksimaalsed 3 punkti. Selver ja\u0308i aga esmalt kodus 2:3 (-11, -26, 23, 22, -8) alla Tartu Bigbankile ja kaotas seeja\u0308rel 1:3 (-18, -21, 19, -28) ka Tallinna Tehnikau\u0308likoolile. Selveril on seega kahe ma\u0308ngu ja\u0308rel tabelis vaid u\u0308ks punkt."}, {"text_idx": "#000006", "text": "Saaremaa ja Selveri algkoosseisu ennustamine on u\u0308sna keeruline, sest nagu juba o\u0308eldud, jagub ha\u0308id mehi mo\u0303lemasse meeskonda rohkem kui platsile vo\u0303ib saata. Ometi vo\u0303iks eeldada, et mo\u0303lemad meeskonnad tahavad veidi ebakindla alguse ja\u0308rel end teleu\u0308lekandes heast ku\u0308ljest na\u0308idata ja tabelisse va\u0308a\u0308rtuslikud kolm punkti vo\u0303tta. Seega vo\u0303iksid mo\u0303lema meeskonna peatreenerid saata va\u0308ljakule ehk just paberi peal oma tugevaima koosseisu, mis ta\u0308hendaks, et esmakordselt na\u0308eks Selveri poolel korraga va\u0308ljakul triot Raadik, Kollo ja Teppan."}, {"text_idx": "#000011", "text": "Ta\u0308navuseks hooajaks koju Saaremaale naasnud Hindrek Pulga karja\u0308a\u0308r sai alguse just Tallinna Selveris, kus 194-sentimeetrine diagonaalru\u0308ndaja ma\u0308ngis kokku neli hooaega (2010-14). Vo\u0303rkpall24 vo\u0303ttiski seeto\u0303ttu pa\u0308ev enne suurt ma\u0308ngu u\u0308hendust just Pulgaga."}, {"text_idx": "#000012", "text": "Hindrek, kas sa oma esimest ma\u0308ngu Tallinna Selveri eest ma\u0308letad?"}, {"text_idx": "#000020", "text": "Ma\u0308letan, et esimesel hooajal saime ko\u0303ik kolm kulda ka\u0308tte. Aga edasi ko\u0303ik ta\u0308pselt enam ei meenu."}, {"text_idx": "#000021", "text": "Liiga palju oled karja\u0308a\u0308ri jooksul vo\u0303itnud!"}, {"text_idx": "#000024", "text": "Esimesed kaks ja pool aastat olin varumees, kolmanda lo\u0303pus hakkasin (Argo) Meresaarele konkurentsi pakkuma. Ja neljandal Selveri-hooajal la\u0308ks Meresaar Tartusse, siis olin ise po\u0303himees."}, {"text_idx": "#000026", "text": "Tuleme la\u0308himinevikku oma teemadega. Mil moel sa oma esimest va\u0308lishooaega Prantsusmaa tippklubis Chaumont\u2019is hindaksid?"}, {"text_idx": "#000027", "text": "Tegu oli va\u0308ga o\u0303petliku hooajaga. Pidev eneseteostamine ja konkurents. U\u0308tleme nii, et lihtne polnud, aga ega ma ei eeldanudki, et lihtne peaks olema. Vo\u0303ib-olla lihtsalt lootsin kuidagi, et tekib rohkem variante va\u0308ljakule pa\u0308a\u0308seda. Poole hooaja pealt sain aru, et seda varianti tegelikult polegi. Treenerid olid oma otsused a\u0308ra teinud ja palganudki kindlad po\u0303himehed ja kindlad varumehed (diagonaalina tegutses Prantsusmaa koondislane Julien Winkelmuller, kes ma\u0308ngib ta\u0308navu Tu\u0308rgi tippklubis Izmiri Arkases \u2013 toim.). Igal juhul ja\u0308a\u0308b see hooaeg eluks ajaks meelde."}, {"text_idx": "#000028", "text": "Kas sind va\u0308lismaal vo\u0303ib veel kunagi ma\u0308ngimas na\u0308ha?"}, {"text_idx": "#000030", "text": "Millises seisus sa ta\u0308na oled? Ja\u0308tsid o\u0303lavigastuse to\u0303ttu ko\u0303ik kontrollma\u0308ngud vahele, kuid hooaja avama\u0308ngus Klaipeda vastu sekkusid vahetusest, to\u0303id 11 punkti (+1) ja u\u0308tlesid pa\u0308rast kohtumist, et said valuvabalt tegutseda."}, {"text_idx": "#000031", "text": "Jah, sain hormoonsu\u0308sti ja see on nii palju aidanud, et enam valus pole. Aga nende su\u0308stidega on kahjuks nii, et nad to\u0308o\u0308tavad mingi aja ja siis peab uue tegema. Eks see o\u0303lg ole mul nagu ko\u0303igil vo\u0303rkpalluritel \u2013 katki. Lihtsalt mo\u0303nel on rohkem katki ja mo\u0303nel va\u0308hem. U\u0308tleme siis nii, et annan praegu nii kaua hagu, kuni kannatab anda."}, {"text_idx": "#000033", "text": "Ole hea, u\u0308tle, kas Saaremaa meeskond on ta\u0308navu tugevam kui kolm aastat tagasi, mil meeskonna nende esimesel hooajal kolme tiitlini tu\u0308u\u0308risid?"}, {"text_idx": "#000034", "text": "Jah, nii vo\u0303ib o\u0308elda ku\u0308ll. Klubi on vahepeal ko\u0303va arengu teinud. Saaremaa meeskond on veel professionaalsem kui enne. Ja muidugi ka treenerite osakond ja ma\u0308ngijad on tugevamad."}, {"text_idx": "#000035", "text": "Kui ko\u0303va on meeskonnasisene konkurents sinu ja hiidlase Markus Uuskari vahel?"}, {"text_idx": "#000036", "text": "Ikka va\u0308ga ko\u0303va! Markus areneb iga pa\u0308evaga ja seepa\u0308rast pean ko\u0303vasti pingutama, et va\u0308ljakule pa\u0308a\u0308seda."}, {"text_idx": "#000037", "text": "Aga kas sa treeningul teda o\u0303petad ja aitad veel kui nooremat kolleegi?"}, {"text_idx": "#000041", "text": "Ja lo\u0303petuseks, kelle sa Selveri meeskonnast Saaremaale tooksid, kui selline vo\u0303imalus a\u0308kitselt avaneks?"}, {"text_idx": "#000043", "text": "Vooru oodatumateks mats\u030cideks vo\u0303ikski pidada lisaks Saaremaa ja Selveri duellile La\u0308ti kahe tugevama meeskonna Riia ja Jekabpilsi laupa\u0308evast kohtumist ning valitseva Eesti meistri Pa\u0308rnu ja Saaremaa pu\u0308hapa\u0308evast lahingut."}]